KCE บวกแรง5% นิวไฮในรอบ 4 เดือน รับผลดีสินค้าคอมพิวเตอร์ฟื้นตัวในรอบ 13 เดือน
KCE บวกแรง5% นิวไฮในรอบ 4 เดือน รับผลดีสินค้าคอมพิวเตอร์ฟื้นตัวในรอบ 13 เดือน-ซื้อเป้า 19.90 บ.
KCE บวกแรง5% นิวไฮในรอบ 4 เดือน รับผลดีสินค้าคอมพิวเตอร์ฟื้นตัวในรอบ 13 เดือน
25 พ.ย. 2562

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.10 น. อยู่ที่ระดับ 19.30 บาท บวก 0.9บาท หรือ 4.89% ด้วยมูลค่าซื้อขาย 191.11 ล้านบาท โดยราคาหุ้นฟื้นตัวต่อเนื่องและทำนิวไฮในรอบ 4 เดือน โดยนับตั้งแต่หุ้นขึ้นทดสอบระดับ 19.50 บาท เมื่อวันที่ 1ก.ค.62

บล.คันทรี่ กรุ๊ป ระบุในบทวิเคราะห์วันนี้(25พ.ย.) ว่า ปัจจัยในประเทศเริ่มเห็นสัญญาณที่ดีเกี่ยวกับการส่งออก โดยเฉพาะสินค้าคอมพิวเตอร์ที่กลับมาขยายตัวครั้งแรกในรอบ 13 เดือนรวมถึงแผงวงจรไฟฟ้าที่พลิกมาขยายตัว 5.5% เทียบช่วงเดียวกันของปีก่อน นับเป็นครั้งแรกในรอบ10 เดือนที่พลิกมาขยายตัวมองเป็นจิตวิทยาเชิงบวกต่อกลุ่มอิเล็กทรอนิกส์   
Weekly Strategy 
ด้วยภาวะการลงทุนที่ยังเป็นลักษณะของการรอความชัดเจนต่างๆตามที่เรากล่าวไว้ด้านบน กลยุทธ์จึงยังเน้นหุ้นที่มีปัจจัยบวกหนุน อาทิ อิเล็กทรอนิกส์ (HANA KCE) ท่องเที่ยว (AOT CENTEL ERW MINT SPA) รวมถึงหุ้นที่กำไรสุทธิไตรมาส3/62 เติบโตโดดเด่น (AMANAH CPALL JMT SAWAD)
 
บล.ฟิลลิป ระบุว่า Stock View: KCE ซื้อ
ราคายังพักตัวเหนือเส้น EMA 10 ก่อนที่จะทดสอบ High ก่อนหน้า โดย MACD ยังเดินหน้าเหนือเส้น Signal จึงคาดว่าราคาจะทะลุขึ้นไปได้
แนวรับ 18.00 
แนวต้าน 19.30,19.90 
Cut Loss 17.90